ปวดท้องน้อยปวดหลังร้าวลงขามีตกขาวเหมือนทิชชูเปียกน้ำไหลออกมาเยอะมากสีขาวปนเขียวมีกลิ่นเล็กน้อยคันนิดหน่อยจะต้องทำยังงัยคะ
สวัสดีค่ะ อาการปวดท้องน้อย มีตกขาวผิดปกติ อาจเกิดจาก-อวัยวะภายในอุ้งเชิงกรานสตรีอักเสบ อาจมีไข้ ตกขาว ปวดหน่วงท้องน้อย-ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้-ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ-การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดในกรณีนี้ควรไปพบสูตินรีแพทย์เพื่อตรวจร่างกายเพิ่มเติม เพราะอาจเป็นอวัยวะภายในอุ้งเชิงกรานอักเสบที่ควรได้ยาฆ่าเชื้อ สังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์การดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์